เลิฟเวอร์ (อัลบั้ม)

เลิฟเวอร์ () เป็นสตูดิโออัลบั้มที่ 7 ของนักร้องและนักแต่งเพลงชาวอเมริกัน เทย์เลอร์ สวิฟต์ ออกจำหน่ายเมื่อวันที่ 23 สิงหาคม ค.ศ. 2019 ภายใต้สังกัดรีพับลิกเรเคิดส์ อัลบั้มนี้เป็นผลงานแรกของเธอหลังจากแยกทางกับบิกมะชีนเรเคิดส์ ซึ่งการย้ายค่ายดังกล่าวก่อให้เกิดข้อพิพาทสาธารณะเกี่ยวกับกรรมสิทธิ์ในผลงานอัลบั้มก่อนหน้าของเธอ

สวิฟต์เริ่มบันทึกเสียงอัลบั้ม เลิฟเวอร์ หลังจากเสร็จสิ้นการแสดงคอนเสิร์ตเรพิวเทชันสเตเดียมทัวร์ ในปี 2018 โดยในช่วงนั้นเธอได้ปรับสมดุลชีวิตส่วนตัวและทิศทางทางศิลปะของตนใหม่ ภายหลังจากกระแสวิพากษ์วิจารณ์สาธารณะที่เกิดขึ้นก่อนหน้าอัลบั้มเรพิวเทชัน ในปี 2017 เธอได้ร่วมผลิตอัลบั้มนี้กับแจ็ก แอนโตนอฟฟ์, โจเอล ลิตเทิล, หลุยส์ เบลล์ และแฟรงก์ ดุกส์ สวิฟต์ได้อธิบายว่า เลิฟเวอร์ คือ "จดหมายรักถึงความรัก" โดยอัลบั้มนี้ถ่ายทอดอารมณ์หลากหลาย ตั้งแต่ความหลงใหล การผูกพัน ความปรารถนา ไปจนถึงความเศร้าเสียใจ บางบทเพลงยังสะท้อนประเด็นทางการเมือง เช่น สิทธิของผู้มีความหลากหลายทางเพศ และคตินิยมสิทธิสตรี ด้านดนตรีมีการผสมผสานแนวอิเล็กโทรป็อป ป็อปร็อก และซินท์ป็อป ที่ได้รับแรงบันดาลใจจากยุคคริสต์ทศวรรษ 1980 โดดเด่นด้วยเสียงสังเคราะห์ที่ล่องลอย จังหวะระดับกลาง และเครื่องดนตรีอะคูสติก พร้อมองค์ประกอบหลากหลายจากแนวคันทรี โฟล์ก และฟังก์

สวิฟต์ประชาสัมพันธ์อัลบั้มเลิฟเวอร์ อย่างกว้างขวางผ่านรายการโทรทัศน์ ปกนิตยสาร และการให้สัมภาษณ์กับสื่อมวลชน โดยมีภาพลักษณ์ทางศิลป์ที่ใช้โทนสีพาสเทลสดใส อัลบั้มนี้มีการเปิดตัวซิงเกิลทั้งหมดสี่เพลงในช่วง ค.ศ. 2019–2020 ได้แก่ "มี!" "ยูนีดทูคาล์มดาวน์" "เลิฟเวอร์" และ "เดอะแมน" โดยสามเพลงแรกติด 10 อันดับสูงสุดของชาร์ตบิลบอร์ดฮอต 100 ส่วนซิงเกิลลำดับที่ห้า "ครูเอลซัมเมอร์" ซึ่งออกในปี 2023 ขึ้นถึงอันดับหนึ่งของชาร์ตดังกล่าว ในสหรัฐ เลิฟเวอร์ เป็นอัลบั้มลำดับที่หกติดต่อกันของสวิฟต์ที่ครองอันดับหนึ่งบนชาร์ตบิลบอร์ด 200 และเป็นอัลบั้มที่มียอดจำหน่ายสูงสุดแห่งปี 2019 พร้อมได้รับการรับรองระดับ แพลตินัมเจ็ดครั้งจากสมาคมผู้ประกอบกิจการเพลงของสหรัฐอเมริกา นอกจากนี้ยังเป็นอัลบั้มเดี่ยวที่มียอดจำหน่ายทั่วโลกสูงสุดในปีเดียวกัน โดยครองอันดับหนึ่งและได้รับการรับรองระดับมัลติแพลตินัมในประเทศ ออสเตรเลีย แคนาดา นิวซีแลนด์ และสหราชอาณาจักร

เมื่ออัลบั้ม เลิฟเวอร์ วางจำหน่ายเป็นครั้งแรก นักวิจารณ์ดนตรีต่างชื่นชมถึงความสุกงอมทางอารมณ์และเสียงเพลงที่เปี่ยมด้วยอิสระของการประพันธ์เพลงของสวิฟต์ อย่างไรก็ตามบางส่วนเห็นว่าความหลากหลายของแนวเพลงในอัลบั้มทำให้ขาดความเป็นเอกภาพ หลายสำนักได้จัดให้อัลบั้มนี้อยู่ในรายชื่ออัลบั้มยอดเยี่ยมแห่งปี 2019 และยังได้รับการเสนอชื่อเข้าชิงรางวัลแกรมมี สาขาอัลบั้มเพลงป็อปยอดเยี่ยม รวมถึงได้รับรางวัลอเมริกันมิวสิกอะวอดส์ สาขาอัลบั้มป็อปและร็อกยอดนิยม

 ภูมิหลัง 
สวิฟต์ได้ปรับทิศทางทางศิลปะและภาพลักษณ์ของตนเองจากแนวดนตรีคันทรีไปสู่แนวป็อปด้วยสตูดิโออัลบั้มที่ห้า 1989 ซึ่งออกจำหน่ายใน ค.ศ. 2014 อัลบั้มนี้ผสมผสานเสียงซินท์ป็อปในรูปแบบยุคคริสต์ทศวรรษ 1980 โดยมีลักษณะเด่นคือเสียงสังเคราะห์ที่หนาแน่น การใช้กลองโปรแกรม เสียงร้องผ่านกระบวนการอิเล็กทรอนิกส์ และการเรียบเรียงเพลงที่เน้นจังหวะแดนซ์ โดยอัลบั้ม 1989 มียอดจำหน่ายมากกว่าห้าล้านชุดในสหรัฐภายในหนึ่งปี ส่งให้สวิฟต์ก้าวขึ้นสู่สถานะซูเปอร์สตาร์ป็อประดับโลก อย่างไรก็ตาม ชื่อเสียงของเธอถูกบดบังด้วยข่าวซุบซิบจากแท็บลอยด์ที่เผยแพร่ความสัมพันธ์รักระยะสั้นของเธอกับแคลวิน แฮร์ริส และทอม ฮิดเดิลสตัน นอกจากนี้ ในช่วงกลางปี 2016 ยังเกิดข้อขัดแย้งกับแร็ปเปอร์คานเย เวสต์ เกี่ยวกับซิงเกิล "เฟมัส" ซึ่งนำไปสู่กระแสแคนเซิลสวิฟต์บนโลกอินเทอร์เน็ต

กระแสวิพากษ์เหล่านั้นได้ส่งอิทธิพลต่อสตูดิโออัลบั้มที่หกของเธอ เรพิวเทชัน ในปี 2017 ซึ่งมีแนวดนตรีที่ได้รับอิทธิพลจากฮิปฮอปและนำเสนอประเด็นการล้างแค้นและดรามา อันเป็นภาพลักษณ์ที่ท้าทายและแตกต่างจาก "สาวน้อยอเมริกันแสนดี" (America’s Sweetheart) ที่เธอเคยมีมาก่อน เรพิวเทชัน เป็นอัลบั้มสุดท้ายของสวิฟต์ภายใต้สังกัดบิกมะชีนเรเคิดส์ ซึ่งเธอได้เซ็นสัญญาไว้ตั้งแต่ ค.ศ. 2006 สวิฟต์มองว่าอัลบั้มนี้เป็น "กลไกการป้องกันตัว" ที่ช่วยคุ้มครองสุขภาพจิตของเธอท่ามกลางกระแสข่าวอื้อฉาว พร้อมทั้งมองว่าการหลุดพ้นจากภาพลักษณ์ "สาวน้อยอเมริกันแสนดี" เป็นสิ่งที่ปลดปล่อย เพราะเธอไม่จำเป็นต้องคอยระมัดระวังให้ตนเอง "ยิ้มอยู่เสมอและมีความสุขอยู่เสมอ" อีกต่อไป

หลังจากเสร็จสิ้นการแสดงเรพิวเทชันสเตเดียมทัวร์ในเดือนพฤศจิกายน ค.ศ. 2018 สวิฟต์ได้เซ็นสัญญากับสังกัดรีพับลิกเรเคิดส์ภายใต้กลุ่มยูนิเวอร์แซลมิวสิกกรุป ในปีเดียวกันนั้นเองเธอได้แสดงความคิดเห็นทางการเมืองต่อสาธารณะเป็นครั้งแรก โดยประกาศสนับสนุนผู้สมัครจากพรรคเดโมแครตสองรายในการเลือกตั้งในสหรัฐ ค.ศ. 2018 ที่รัฐเทนเนสซีบ้านเกิดของเธอ สวิฟต์รำลึกว่าระหว่างการทัวร์คอนเสิร์ตเรพิวเทชันสเตเดียมทัวร์แฟนเพลงของเธอ "มองเห็นเธอในฐานะมนุษย์ที่มีเลือดเนื้อจริง ๆ" ไม่ใช่เพียงภาพลักษณ์ที่สื่อมวลชนสร้างขึ้น ซึ่งทำให้ "ความเป็นมนุษย์" กลับมาสู่ชีวิตของเธออีกครั้ง เธอได้นำแรงบันดาลใจจากประสบการณ์นั้นมาใช้ในการเขียนเพลงสำหรับสตูดิโออัลบั้มที่เจ็ดของตน โดยกล่าวว่า "ครั้งนี้ฉันรู้สึกสบายใจมากขึ้นที่จะกล้าเปิดเผยความเปราะบางของตัวเอง เพราะแฟน ๆ ของฉันก็กล้าที่จะเปิดเผยความเปราะบางร่วมกับฉันเช่นกัน"

 การประพันธ์และรูปแบบ 
ในนิตยสารโว้กฉบับเดือนกันยายน ค.ศ. 2019 สวิฟต์บรรยายถึงเลิฟเวอร์ว่าเป็น "จดหมายรักถึงคนรัก ที่เต็มไปด้วยความน่าพิศวง เร่าร้อน น่าตื่นเต้น น่าหลงใหล น่าสยดสยอง น่าสลดใจ และรุ่งโรจน์อย่างน่าอัศจรรย์" ชื่อเพลงประกอบด้วย 18 เพลง ซึ่งมากกว่าอัลบั้มอื่น ๆ ของเธอ บรรยายถึงความรู้สึกต่าง ๆ ที่เกิดจากความรัก ในขณะที่ตัวเอกของเพลงในเรพิวเทชันเป็นตัวละครที่พูดเกินจริงที่สวิฟต์สร้างขึ้นเพื่อตอบสนองต่อความขัดแย้ง เพลงในเลิฟเวอร์ประพันธ์ขึ้นจากมุมมองที่จริงใจและเบิกบานใจ และได้รับแรงบันดาลใจจากการค้นพบ "รักที่เป็นจริงมาก" ครั้งแรกของเธอ รูปแบบหลักของอัลบั้มคือความรัก สวิฟต์กล่าวว่าเธอมองว่ามันเป็นการบันทึกที่โรแมนติก นอกจากเพลงที่มีความสุขแล้ว ยังมีเพลงเกี่ยวกับความเศร้าและความเหงา ซึ่งเธอบอกว่าใคร ๆ ก็สามารถรับรู้ได้ "ผ่านการจ้องมองที่โรแมนติก"

 การวางจำหน่ายและการประชาสัมพันธ์ 
 ชื่อและงานศิลปะ 
ในตอนแรกสวิฟต์พิจารณาเลือกเพลง "เดย์ไลต์" เป็นเพลงชื่อของอัลบั้ม แต่ยกเลิกแนวคิดนี้เพราะเธอคิดว่ามันซาบซึ้งเกินไป เธอได้เลือกชื่อเลิฟเวอร์เป็นชื่ออัลบั้มเพราะเธอรู้สึกว่ามันสื่อถึงรูปแบบโดยรวมได้ดีกว่าและ "เป็นแนวคิดที่ยืดหยุ่นมากกว่า"; อย่างเพลง "ยูนีดทูคาล์มดาวน์" ซึ่งเป็นเพลงเกี่ยวกับสิทธิของแอลจีบีที ก็อาจสอดคล้องกับแนวคิดนี้ได้ ช่างภาพและศิลปินภาพต่อกันชาวโคลอมเบีย วาเลเรีย โรชา ซึ่งทำงานร่วมกับสวิฟต์ในการกำกับศิลป์ของอัลบั้ม ถ่ายภาพและตัดต่อภาพหน้าปกของอัลบั้ม หน้าปกเป็นรูปสวิฟต์ที่มีปลายผมสีแซฟไฟร์และมีรูปหัวใจสีชมพูระยิบระยับบนตาขวาของเธอ พร้อมด้วยพื้นหลังเมฆสีชมพู สื่อบางแห่งวิจารณ์ว่าผลงานศิลปะชิ้นนี้ชวนให้นึกถึงบรรยากาศของฤดูร้อนและเทศกาลดนตรี

สวิฟต์เลือกใช้สีพาสเทลที่สดใสของหน้าปกในการโพสต์บนสื่อสังคมออนไลน์และเสื้อผ้าของเธอในระหว่างการประชาสัมพันธ์อัลบั้ม โดยแยกตัวออกจากงานศิลปะขาวดำที่มืดมนและสุนทรียภาพของอัลบั้มเรพิวเทชัน ในบทความของเอนเตอร์เทนเมนต์วีกลี เอ็มมา แมดเดนกล่าวว่าภาพหน้าปกของอัลบั้ม เลิฟเวอร์ ดูเหมือน "โพสต์เกี่ยวกับสุนทรียศาสตร์ที่แฟนคลับสร้างขึ้นบนทัมเบลอร์" และเรียกมันว่าเป็นส่วนหนึ่งของกระแสที่เกิดขึ้นใหม่ของ "งานศิลปะอัลบั้มที่ไร้ค่า" ด้วยการใช้หน้าปกที่จงใจดูเหมือนผลิตภัณฑ์ที่สร้างขึ้นโดยแฟน ๆ แทนที่จะเป็นงานศิลปะที่ได้รับการออกแบบจากนักออกแบบกราฟิกมืออาชีพ เลิฟเวอร์ได้นำ "ระดับของความเป็นสัญลักษณ์และความสัมพันธ์" มาสู่ผู้ชมของสวิฟต์ ตามคำกล่าวของโรชา พวกเขาสามารถสร้างงานศิลปะหน้าปกในเวอร์ชันของตัวเองได้

 การตอบรับเชิงวิจารณ์ 

ในสื่อสิ่งพิมพ์ทั่วไปได้วิจารณ์อัลบั้มเลิฟเวอร์ไปในทิศทางเชิงบวกจากนักวิจารณ์เพลง โดยเว็บไซต์รวบรวมบทวิจารณ์เมทาคริติกให้ คะแนนเฉลี่ยที่ 79 จาก 100 คะแนนเต็มซึ่งอิงจากบทวิจารณ์ 26 บท

ผู้วิจารณ์ส่วนใหญ่ยกย่องรูปแบบของอัลบั้มในแง่บวกและความใกล้ชิดทางอารมณ์ นักวิจารณ์หลายคนรวมทั้งจอน คารามานิกา จากสื่อเดอะนิวยอร์กไทมส์ นีล แมคคอร์มิค จากเดอะเดลีเทลิกราฟ และโรเบิร์ต คริสเกาในคอลัมน์ซับสแตก - คู่มือผู้บริโภคที่ตีพิมพ์ของเขา ยินดีกับเลิฟเวอร์กับการคืนฟอร์มของสวิฟต์, ยกย่องความสามารถในการประพันธ์เพลงที่เข้าถึงอารมณ์ และกล่าวเปรียบเทียบกับประเด็นที่เป็นปรปักษ์กันของเรพิวเทชัน ซึ่งมีรูปแบบเกี่ยวกับการมีชื่อเสียง เลิฟเวอร์เป็นสัญญาณของการยอมรับภาพที่มองไปข้างหน้าของสวิฟต์

นักวิจารณ์บางคนมองว่าอัลบั้มนี้เป็นสุดยอดจุดแข็งของสวิฟต์ ในฐานะนักร้องและนักแต่งเพลงในอัลบั้มที่ผ่านมาของเธอ โดยเฉพาะอย่างยิ่งเมื่อเปรียบเทียบกับอัลบั้ม เรด (2012); สชวอร์ตซ์ และแอนนา กากา จากสื่อพิตช์ฟอร์กยังเน้นถึงบทประพันธ์เพลงส่วนตัวที่ทำให้นึกถึงอัลบั้ม สปีกนาว (2010) ในบทความ เดอะการ์เดียน อเล็กซิส เปตริดิสมองว่าเลิฟเวอร์เป็นข้อพิสูจน์ถึงความสามารถในการประพันธ์เพลงของสวิฟต์ แต่แสดงความคิดเห็นว่ารูปแบบการเล่นเพลงที่ขยายออกไปนั้นให้ความรู้สึกเหมือน "การทำให้มั่นคงขึ้น ไม่ใช่ความก้าวหน้า" และเป็นความพยายามที่จะอนุรักษ์เพื่อรักษาความสำเร็จในด้านพาณิชย์ของเธอ คาร์ล วิลสัน จากสื่อสเลต อธิบายไว้ว่าเลิฟเวอร์เป็นอัลบั้มที่มีความซับซ้อน

 รายการสิ้นปี 
สื่อสิ่งพิมพ์จำนวนมากจัดอันดับให้อัลบั้มเลิฟเวอร์อยู่ในรายชื่ออัลบั้มที่ดีที่สุดของปี 2019 ปรากฏในรายการ 10 อันดับแรกของบิลบอร์ด พีเพิล และยูเอสเอทูเดย์ รวมไปถึงสื่อสิ่งพิมพ์บางฉบับอย่างอเมริกันซองไรเตอร์ และเอ็มทีวีก็รวมไว้ในรายการที่ไม่มีการจัดอันดับ ในรายชื่อนักวิจารณ์แต่ละคน อัลบั้มนี้อยู่ใน 10 อันดับแรกโดยซาเลสกี วูด เชฟฟิลด์ และวิลแมน โดยสองคนสุดท้ายระบุว่าเป็นอัลบั้มที่ดีที่สุดในปี 2019

+ อันดับรายการสิ้นปีของ เลิฟเวอร์ สื่อสิ่งพิมพ์ รายการ อันดับ อ้างอิง บิลบอร์ด 50 อัลบั้มที่ดีที่สุดของปี 2019    50 อัลบั้มที่ดีที่สุดของปี 2019    50 อัลบั้มที่ดีที่สุดของปี 2019    อัลบั้มที่ดีที่สุดของปี 2019    อัลบั้มที่ดีที่สุดของปี 2019   เอ็นเอ็มอี 50 อัลบั้มที่ดีที่สุดของปี 2019   พีเพิล 10 อัลบั้มที่ดีที่สุดของปี 2019   คิว 50 อัลบั้มยอดนิยมประจำปี 2019   โรลลิงสโตน 50 อัลบั้มที่ดีที่สุดของปี 2019   ยูเอสเอทูเดย์ 10 อัลบั้มที่ดีที่สุดของปี 2019  

 รายชื่อเพลง 
เครดิตดัดแปลงมาจากบันทึกย่อของอัลบั้ม

หมายเหตุ
  หมายถึงผู้ร่วมผลิต

 ชาร์ต 

 ชาร์ตรายสัปดาห์ 
+ ตารางชาร์ตรายสัปดาห์ของอัลบั้ม เลิฟเวอร์ ชาร์ต (2019-2023) ตำแหน่งสูงสุด Argentine Albums (CAPIF) 1 Estonian Albums (Eesti Tipp-40) 1 Icelandic Albums (Plötutíðindi) 18 Japan Hot Albums (Billboard Japan) 3 Latvian Albums (LAIPA) 1 Lithuanian Albums (AGATA) 1 Slovak Albums (ČNS IFPI) 1 South Korean Albums (Gaon) 36Swiss Albums (SNEP Romandie) 1

 ชาร์ตสิ้นปี 
+ ตารางชาร์ตสิ้นปี 2019 ของอัลบั้ม เลิฟเวอร์ ชาร์ต (2019) ตำแหน่ง Australian Albums (ARIA) 6 Austrian Albums (Ö3 Austria) 64 Belgian Albums (Ultratop Flanders) 28 Belgian Albums (Ultratop Wallonia) 158 Canadian Albums (Billboard) 14 Danish Albums (Hitlisten) 99 Dutch Albums (Album Top 100) 52 French Albums (SNEP) 179 German Albums (Offizielle Top 100) 88 Irish Albums (IRMA) 23 Japan Hot Albums (Billboard) 98 Japanese Albums (Oricon) 84 Latvian Albums (LAIPA) 61 Mexican Albums (AMPROFON) 10 New Zealand Albums (RMNZ) 14 Portuguese Albums (AFP) 36 Spanish Albums (PROMUSICAE) 50 Swiss Albums (Schweizer Hitparade) 73 UK Albums (OCC) 24 US Billboard 200 4

+ ตารางชาร์ตสิ้นปี 2020 ของอัลบั้ม เลิฟเวอร์ ชาร์ต (2020) ตำแหน่ง Australian Albums (ARIA) 15 Belgian Albums (Ultratop Flanders) 44 Canadian Albums (Billboard) 13 Croatian Albums (Foreign Top 40) 14 Danish Albums (Hitlisten) 93 Irish Albums (IRMA) 29 New Zealand Albums (RMNZ) 22 Spanish Albums (PROMUSICAE) 77 UK Albums (OCC) 37 US Billboard 200 15

+ ตารางชาร์ตสิ้นปี 2021 ของอัลบั้ม เลิฟเวอร์ ชาร์ต (2021) ตำแหน่ง Australian Albums (ARIA) 37 Belgian Albums (Ultratop Flanders) 107 Canadian Albums (Billboard) 38 Irish Albums (IRMA) 44 Spanish Albums (PROMUSICAE) 87 UK Albums (OCC) 83 US Billboard 200 61

+ ตารางชาร์ตสิ้นปี 2022 ของอัลบั้ม เลิฟเวอร์ ชาร์ต (2022) ตำแหน่ง Australian Albums (ARIA) 26 Belgian Albums (Ultratop Flanders) 59 Canadian Albums (Billboard) 34 UK Albums (OCC) 43 US Billboard 200 49

 การรับรอง 

 อ้างอิง 

 แหล่งข้อมูลอื่น 


หมวดหมู่:อัลบั้มเพลงในปี พ.ศ. 2562
หมวดหมู่:อัลบั้มเพลงของเทย์เลอร์ สวิฟต์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงที่ผลิตโดยแจ็ก แอนโตนอฟฟ์
หมวดหมู่:อัลบั้มเพลงที่ผลิตโดยเทย์เลอร์ สวิฟต์
หมวดหมู่:อัลบั้มเพลงของค่ายรีพับลิกเรเคิดส์
หมวดหมู่:อัลบั้มเพลงแนวอิเล็กโทรป็อป
หมวดหมู่:อัลบั้มเพลงแนวซินท์ป็อปโดยศิลปินชาวอเมริกัน
หมวดหมู่:อัลบั้มเพลงแนวป็อปร็อกโดยศิลปินชาวอเมริกัน
หมวดหมู่:อัลบั้มเพลงบันทึกที่อิเล็กทริกเลดีสตูดิโอส์